**Kære kollegaer – Tusinde tak for jeres indsats i COVID STEROID forsøget!**

**Vigtig information**

Vores elektroniske Trial Master File bliver løbende opdateret. Alle ændringer kan tilgås via vores [log](http://www.cric.nu/covid-steroid-log-for-site-master-file/). Husk at både originaldokumenter og opdateringer skal findes i jeres fysiske Site Master File, og at alle udprintede opdateringer skal signeres af jer. I kan få hjælp af de kliniske assistenter til at opbygge jeres fysiske Site Master file.

Opdateringerne omfatter blandt andet nye **deltagerinformationer** (Trial Master File #7a) og **samtykkeblanketter** (Trial Master File #7b). Husk at anvende disse ved inklusion af patienter.

**Status for COVID STEROID**

**4 patienter er randomiseret i COVID STEROID forsøget,** og yderligere 5 patienter er screenet og ekskluderet.Tillykke til Viborg og Slagelse, som har randomiseret deres første patienter. **Top recruiter er Slagelse med 2 patienter** - Rigtig godt gået! I kan løbende følge antallet af inkluderede patienter [her](http://www.cric.nu/covid-steroid-trial/).

Yderligere **7 sites** er godkendt til at starte af GCP 😊 Godt gået!

* Thoraxanæstesiologisk klinik, Rigshospitalet
* Lungemedicinsk afdeling, Hvidovre Hospital
* Intensiv afdeling, Herlev Hospital
* Intensiv afdeling, Roskilde Hospital
* Intensiv afdeling, Aarhus Universitetshospital
* Intensiv Afdeling, Aalborg Universitetshospital
* Infektionsmedicinsk afdeling, Aalborg Universitetshospital

**Nye sites i COVID STEROID**

Velkommen til primær investigator Lene Surland Knudsen, som overtager rollen som investigator for infektionsmedicinsk afdeling, Roskilde sygehus. Vi ser frem til at samarbejde med dig.

Vi glæder os til næste uge, hvor vi forventer, at flere sites vil randomisere deres første patienter.

De bedste hilsner,

Marie Warrer Petersen, koordinerende investigator

Maj-Brit Nørregaard Kjær, projektleder

Anders Perner, sponsor